
PAVEIKSLŲ SĄRAŠAS

LENTELIŲ SĄRAŠAS



ĮVADAS
Kietlydiniai yra gerai žinomi dėl jų didelio kietumo, atsparumo dilimui net ir aukštose temperatūrose. Dėl šių savybių jie plačiai naudojami kaip medžiagos ašmeniniams metalų pjovimo įrankiams. Volframo ir bevolframiai kietlydiniai gaminami dažniausiai keičiamųjų plokštelių pavidalo, atitinkamas medžiagas supresuojant ir sukepinant formose miltelinės metalurgijos metodais. Tokiu būdu gaunamos tam tikrų geometrinių formų (dažniausiai nesudėtingų) ir matmenų plokštelės, kurių darbo briaunos toliau gali būti tik šlifuojamos ir išbaigiamos abrazyviniais įrankiais. Gauti sudėtingesnių formų kietlydinių gaminius yra sudėtinga, nes apdirbti šias medžiagas tradiciniais metodais sunku dėl jų didelio kietumo [2].  

Be netradicinių apdirbimo metodų (pavyzdžiui, vandens čiurkšle) kietlydiniai gali būti apdirbami tradiciniais apdirbimo metodais, tačiau tik įrankiais su kietesne pjovimo dalies medžiaga. Tokių medžiagų yra nedaug, viena iš jų yra deimantas. Vienas iš našiausių būdų pjaustant ypač kietas medžiagas, tokias kaip pavienius safyro, silicio karbido, kubinio boro nitrido kristalus ir kitas, yra pjovimas diskais su vidine deimantine  pjovimo briauna. Tokio disko storis  yra labai mažas (0,25 mm), pjūvis yra siauras, todėl drožlėmis virsta mažesnis brangios medžiagos tūris, lyginant su kitais pjovimo būdais. Šis būdas galėtų būti taikomas ir kietlydiniams apdirbti, tačiau mokslinėje literatūroje nerandama informacijos apie tokių medžiagų pjovimą deimantiniais įrankiais, ir būtent vidine disko briauna. Todėl šiame darbe buvo atliktas tyrimas, siekiant nustatyti darbinės pastūmos ir pjovimo greičio įtaką volframo ir bevolframių kietlydinių paviršiaus kokybei, kai šios medžiagos pjaunamos vidine deimantinio disko briauna.
1. TYRIMO OBJEKTAS IR PROBLEMOS APTARIMAS
Šiais laikais, kuriami ir gaminami naujausiomis technologijomis pagrįsti įvairūs nauji produktai, aukšto tikslumo pjovimo ir apdirbimo prietaisai, elektroninė įranga ir detalės. Elektronikos pramonėje naudojami kristalai puslaidininkių gamybai, lazerių kūrimo pramonėje – atitinkamų savybių kristalai. Kuriant pjovimo įrangą, taip pat reikalingos įvairių formų kietlydinio plokštelės. Šių produktų gamybos kelyje naudojamos brangios, itin kietos medžiagos. Tad, neišvengiamai susiduriama su tokių medžiagų apdirbimo problema. Jas apdirbant yra svarbi kuo mažesnė pjovimo išeiga, svarbi gauto paviršiaus kokybė. 
Kietlydiniai ir kitos kietos medžiagos gali būti apdirbamos tradiciniais apdirbimo metodais, tačiau tik įrankiais su kietesne pjovimo dalies medžiaga. Tokių medžiagų yra nedaug, viena iš jų yra deimantas. Vienas iš našiausių būdų pjaustant ypač kietas medžiagas, tokias kaip pavienius safyro, silicio karbido, kubinio boro nitrido kristalus ir kitas, yra pjovimas diskais su vidine deimantine  pjovimo briauna.

Temos aktualumas: norint pjauti kietlydinius vidine deimantinio disko briauna, šiuo metu susiduriama su prieinamos informacijos apie šį pjovimo būdą, trūkumu. Apie kitų medžiagų pjovimo būdus, optimalius rekomenduojamus pjovimo režimus, darbo metodiką ir pan. informacijos galime rasti specializuotuose kataloguose. Atitinkamai informaciją reikia rinkti ir apie labai kietų medžiagų pjovimą vidine deimantinio disko briauna. Bandymais galima išsiaiškinti optimalius įvairių medžiagų pjovimo režimus, kitas šio būdo technologines subtilybes. Visą surinktą informaciją reikia susisteminti, padaryti ją prieinamą vartotojams.
Darbo tikslas: atlikti kietų volframo ir bevolframių kietlydinių T14K8 ir KHT-16 pjovimą vidine deimantinio disko briauna, keičiant pastūmą ir pjovimo greitį. Kaip išėjimo parametrą priimti apdirbto paviršiaus vidutinį aritmetinį profilio nuokrypį. Atsižvelgiant į gautus rezultatus, nustatyti optimalius pjovimo režimus pjaustant labai kietas medžiagas. Taip pat, apie itin kietų medžiagų pjovimą ir būtent šį pjovimo būdą viešai pateikiama labai mažai informacijos. Dėl šios priežasties svarbu surinkti kuo daugiau galimos informacijos.
2. TECHNOLOGINIŲ PJOVIMO PROCESŲ, NAUDOJAMŲ MEDŽIAGŲ IR KOKYBĖS MATAVIMO BŪDŲ APŽVALGA
2.1. Pjovimo būdai kietoms medžiagoms pjauti
Labai kietos medžiagos (2.1 pav.) dėl savo savybių gali būti pjaunamos tik specifiniais būdais. Tam galima pasinaudoti dar kietesnėmis medžiagomis ir jų abrazyvo dalelių pjaunančiosiomis savybėmis. Norint atpjauti ypač kietas medžiagas, reikia ruošinyje suformuoti patį pjūvį. Pjūvis gali būti suformuojamas tik tuo atveju, kai veikianti išorinė pjaunančioji jėga bus didesnė už pjaunamos medžiagos vidinės struktūros grūdelių traukos ryšio jėgą. Tai būtų galima padaryti įrankiais su deimantinėmis pjaunančiosiomis briaunomis [14]. Taip pat kitas kietų medžiagų pjovimo būdas – pasinaudoti koncentruotos energijos pjovimo galimybėmis. 

2.1 pav. Medžiagų kietumas
2.2. Pjovimas deimantiniais įrankiais 
Kietlydiniai, pasižymintys dideliu kietumu ir trapumu, yra sunkiai apdirbami paprastais mechaniniais būdais, pvz.: tekinimas, frezavimas, gręžimas, štampavimas ir t. t. Praktiškai vienintelis metodas, taikomas mechaniniam apdirbimui, yra apdirbimas taikant laisvus ir surištus abrazyvus [11].

Prie kietų medžiagų pjovimo būdų deimantiniais pjovimo įrankiais priskiriami šie variantai:

· Pjovimo diskais su vidine pjaunančiąja briauna.
· Pjovimas su išorine pjaunančiąja briauna.

· Pjovimas deimantine juosta.

· Pjovimas ištisine deimantine viela.

· Pjovimas deimantiniais pjūklais.

2.2.1 Diskais su vidine ir išorine deimantine pjovimo briauna
Efektyviausiu pjovimo būdu laikomas pjaunant vidine deimantine disko briauna (2.2 pav.), kuriuo pasiekiama aukščiausia pjovimo kokybė bei pasižymi maža pjovimo išeiga. Tai aktualu, nes pjaunamos kietos medžiagos dažniausiai būna brangios.

2.2 pav. Pjovimas disku su vidine ir išorine deimantine pjovimo briauna
 Prieš pjaunant ruošinius reikia nustatyti jų pagrindines kristalografines plokštumas, tam kad ruošinys būtų tiksliau įstatytas prieš pjovimą.

Pjovimo įrankis yra metaliniai diskai su vidine arba išorine pjovimo briauna, su grūdintais dirbtiniais arba gamtiniais deimantais. Pjovimo briaunų formos pavaizduotos 2.3 pav.

2.3 pav. Pjovimo briaunų formos: a) vientisas; b) nevientisas; c) banguotas; d) dvisluoksnis
Dažniausiai naudojami diskai (d tipo), kurių priekinė pjovimo briauna susideda iš optimalaus deimantų grūdėtumo (~100 μm), o šonų grūdėtumas 2–3 kartus mažesnis, o tai leidžia sumažinti apdirbamo paviršiaus šiurkštumą [14]. Ant pjaunančiosios diskų briaunos gali būti vientisas arba nevientisas deimantų sluoksnis. Nevientisas deimantų sluoksnis pagerina aušinimo skysčio patekimą ant pjovimo vietos ir lengviau pašalina drožles. Panašias pjovimo savybes į vientisos pjovimo briaunos diskus suteikia ir pjovimo diskai su banguotu pjovimo briaunos paviršiumi.
Deimantinių diskų su išorine ir vidine pjovimo briauna charakteristikų palyginimas pateiktas 2.1 lentelėje.
	2.1 lentelė. Diskų su išorine ir vidine pjovimo briauna charakteristikos

	Palyginamosios charakteristikos 
	Ruošinio pjovimas disku su išorine pjovimo briauna
	Ruošinio pjovimas disku su vidine pjovimo briauna

	Deimanto markė
	Sintetinis ACB(AC6), ACK(AC15)
	Sintetinis ir natūralus ACB, ACH

	Grūdėtumas
	50/40-125/100
	60/40;60/40

	Disko pagrindas
	Termiškai apdirbtas plienas
	Aukštos kokybės nerūdijantis plienas

	Disko skersmuo
	50–400 mm
	Iki 690 mm

	Disko storis
	1/200 skersmens
	(50–120) mkm

	Pjaunamojo sluoksnio suformavimo būdas
	Karštas deimanto presavimas į metalinę matricą
	Elektrocheminis metalo padengimas su deimanto milteliais


2.2.2. Deimantine pjovimo juosta
Juostiniams pjūklams (2.4 pav.) keliami dideli reikalavimai. Medžiagos tamprumo modulis yra 150 Mpa. Aukštos fizikinės-cheminės medžiagos savybės turi sutapti su tiksliais geometriniais juostos parametrais. Juostos pjaunančiosios dalies grūdėtumas neturi viršyti 0,05 % pločio, šoninis kreivumas – ne daugiau nei 0,1mm vienam pjūklo metrui.

2.4 pav. Pjovimas deimantine juosta

Didesnis efektyvumas pasiekiamas teisingai parenkant juostos storį ir plotį atsižvelgiant i pjaunamos medžiagos plotą.  Dažniausiai naudojamos pjovimo juostos, kurių storis yra 0,1-0,3 mm, o plotis 20-70 mm. Juostos pjovimo briauna būna vientisa arba ne vientisa, iš sintetinių ir natūralių deimantų. Deimantų grūdėtumas būna nuo 60/40 iki 125/100. Pjaunant ypatingai tvirtas medžiagas, deimantinis sluoksnis gaunamas miltelinės metalurgijos būdu. Tikslių juostinių pjūklų pagalba galima pjauti ruošinius iki 300 mm diametro. Pjovimo tikslumas (ne lygiagretumas) sudaro +/-5mkm , +/-20 mkm, +/-35 mkm atitinkamai diametrams 100, 200, 300 mm, o paviršiaus šiurkštumas Ra neviršija 1 mkm [11].
2.2.3.  Deimantine pjovimo viela
Pjovimo viela būna 0,08-0,15 mm storio. Pjovimas gali būti vykdomas net su keliomis vielomis, kaip pavaizduota 2.5 pav.  Pjovimo proceso metu ant ruošinio paduodama abrazyvinė suspensija, kuri vykdo pjovimą. Didesnį našumą duoda ta viela, ant kurios galvaniniu būdu yra užneštas abrazyvinis sluoksnis, kurio grūdėtumas yra 1-20 mkm.  Šis būdas leidžia vienu metu atpjauti didelį kiekį plokštelių. Vienas iš pagrindinių šio pjovimo būdo pranašumų yra atpjautos plokštelės minimaliai pažeidžiama kristalinė struktūra, dėl mažų termodinaminių įtampų, atsirandančių proceso metu. Apdirbant trapias medžiagas spaudimas yra 0,15-2,00 N.

2.5 pav. Pjovimas deimantine viela

Pagrindinis šio pjovimo būdo trūkumas yra mažas vielos patvarumas. Šis būdas yra brangesnis, lyginant su pjovimu diskais vidine deimantine briauna. Šis būdas dažniausiai naudojamas laboratorijose, kur nereikalingas aukštas efektyvumas. 


2.2.4. Deimantiniu daugiapjūkliu                                                      
Šis būdas yra panašus į juostinį pjovimo būdą. Pjūklai pagaminti iš plieninės juostos (2.6 pav.), o ašmenys suformuoti iš deimantinio sluoksnio galvaniniu būdu. Dažniausiai naudojami deimantiniai milteliai: A, ACB, ACP, kurių grūdėtumas 50/40 arba mikro milteliai  AM, ACM su grūdėtumu 60/40, 40/28.

2.6 pav.Pjovimo pjūklų rinkiniu schema

Principinis skirtumas šio būdo nuo juostinio yra tas, kad pjovimo įrankis juda horizontalioj padėtyje, o juostinėje ratu. Maksimalus įrankio judėjimo greitis apytiksliai  1 m/s. Šio pjovimo pagrindinis trūkumas – sunku sureguliuoti visų pjūklų vienodą įtempimą. Taip pat sunku sureguliuoti vienodus tarpus tarp pjūklų. Pjovimo metu nutrūkus vienam pjūklui pridaroma daug nuostolių. Vieno pjūklo darbinis laikas yra 40-60 val. [11].

Paminėti trūkumai trukdo platesniam šio pjovimo būdo pritaikymui pramonėje.
2.3. Koncentruotos energijos metodas
Norint atpjauti ypatingai kietas medžiagas, reikia ruošinyje suformuoti patį pjūvį. Pjūvis gali būti suformuojamas tik tuo atveju, kai veikianti išorinė pjaunančioji jėga bus didesnė už pjaunamos medžiagos vidinės struktūros grūdelių traukos ryšio jėgą. Šiam tikslui, naudojami koncentruotos energijos pjovimo būdai:

· Kriogeninis pjovimas.

· Pjovimas vandens čiurkšle.

2.3.1. Kriogeninis pjaustymas
Inžinieriai neseniai sukūrė naujovišką medžiagų pjaustymo technologiją, kurioje panaudotas viršgarsiniu greičiu lekiantis skystojo azoto srautas (2.7 pav.). Vadinamasis „Nitrojet“ pjauna beveik viską - plieno armatūrą, betono blokus, audeklo rietimus, skerdieną - ir niekuomet neatšimpa.
Nitrojet technologiją dešimtojo dešimtmečio pradžioje sukūrė Aidaho Nacionalinės inžinerijos laboratorijos INEL (JAV) mokslininkai, ieškoję būdų supjaustyti statines, kuriose buvo laikomi galintys sprogti teršalai [9]. Ronas Warnecke, kompanijos TRUtech, užsiimančios branduolinių ginklų nukenksminimu ir utilizavimu, prezidentas nugirdo apie tai, kai ieškojo ekologiškai saugaus būdo supjaustyti plutonio apdorojimo įrangą. Vėliau TRUtech įsigijo licenziją naujajai technologijai ir INEL prototipą pavertė komerciniu gaminiu. Vėliau Warnecke įkūrė naują kompaniją NitroCision, kuri šį gaminį diegė.

2.7 pav. Didelio slėgio skystojo azoto čiurkšlė

Peršaldyto azoto srautas, purškiantis iš specialios čiurkšlės, pritvirtintos prie rankoje laikomo arba roboto valdomo strypo, puikiai tinka medžiagų skaldymui, nes tankios suskystintos dujos lengvai įsiterpia į kietajame kūne esančius plyšius bei įtrūkimus ir po to greitai plečiasi, skeldamas tą kūną iš vidaus. Proceso efektyvumas priklauso nuo slėgio (nuo 500 iki 5000 atmosferų), temperatūros (nuo - 200 iki 0 °C) ir atstumo iki pjaunamojo objekto. Naudojant mažesnį slėgį, srautu dangas nuo pačių jautriausių paviršių galima pašalinti geriau negu bet kuriuo kitu valymo būdu.
Be to, kriogeninė čiurkšlė nepalieka jokių atliekų ir nieko neteršia, nes labai šalti "ašmenys" sušilę paprasčiausiai išnyksta ore. Valant ar pjaunat atsiradę pavojingi likučiai gali būti susiurbiami pačioje pjovimo vietoje.
 Naudodami Nitrojet sistemą NASA technikai Kenedžio kosmodrome stengiasi nuimti daugkartinio naudojimo erdvėlaivio raketų vidines nuo perkaitimo saugančias dangas. JAV Jūrų laivynas šią sistemą pradėjo naudoti šalinti nuo laivų korpusų, antenų ir kitos įrangos atitarnavusioms antikorozinėms dangoms. Be to, naująją pjaustymo technologiją ėmė naudoti lėktuvų gamintojai Boeing bei Northrop Grumman, puslaidininkinių prietaisų gamintojai Semitool ir Rogers, dažus gaminančios firmos Sherwin-Williams ir Merimac Industries bei sufasuotą mėsą pardavinėjančios Hormel ir ConAgra firmos.

Dabar žemo slėgio Nitrojet sistema kainuoja nuo 200 iki 300 tūkstančių dolerių, o visiškai sukomplektuota - 450 000 dolerių. Tai gerokai didesnė už tradicinės vandens čiurkšles naudojančios sistemos kainą, bet naujosios technologijos šalininkai sako, kad ji to verta.
2.3.2. Pjovimo vandens srove technologija
Šis pjovimo metodas yra labai efektyvus mažinant gamybos kaštus, kartu ir universaliausias bei sparčiausiai besivystantis. Pjovimas vandens srove naudojamas daugelyje pramonės šakų visame pasaulyje. Pjaunant neišsiskiria jokių kenksmingų dujų ar skysčių, aplinka neteršiama kenksmingomis medžiagomis ar kvapais. Pjovimo srityje nelieka terminio poveikio ar padidėjusios mechaninės įtampos zonos. Tai iš tiesų universalus ir efektyvus šaltojo pjovimo procesas.

Pjovimas vandens srove (2.8 pav.) gali būti naudojamas ten, kur kiti pjovimo metodai yra bejėgiai. Šis metodas įrodė, jog yra unikalus tiek pjaustant plonas detales iš akmens, stiklo ar metalo, tiek greitai gręžiant skyles titane ar maistui konservuoti skirtoje taroje.
Dažniausiai pasitaikanti pjovimo vandens srove klaida yra per žemas galingumas, spaudimas, per mažas abrazyvo kiekis. Reikia daryti priešingai - pjauti kuo greičiau [10]. Kuo didesnis pjovimo greitis, tuo mažesni pjovimo kaštai.

Siekiant pjauti didžiausiu įmanomu greičiu, reikia naudoti maksimalią jėgą. Abrazyvo kaina sudaro 2/3 mašinos aptarnavimo kainos, į kurią įeina energija, vanduo, oras, galvutės atsarginės dalys, keičiamos dalys, filtrai. Klaidinga manyti, kad sumažinus abrazyvo kiekį 

2.8 pav. Pjovimas vandens-abrazyvo čiurkšle

sumažėja pjovimo kaštai. Suskaičiavę visas išlaidas matysime, kad pigiausia pjauti didžiausiu galimu greičiu, nepriklausomai nuo medžiagos storio.

Renkantis siurblio galingumą labai svarbu įvertinti atliekamų darbų apimtis.Jei pjovimo darbai nebus labai intensyvūs, bus pjaunami tik pavieniai gaminiai, galingo siurblio įsigijimas nebūtų ekonomiškai pagrįstas. Jei planuojami intensyvūs darbai, siurblys turėtų būti kuo galingesnis.
A. A. Khan ir M. E. B. Awang, pjovusiems kietlydinius vandens ir abrazyvo čiurkšle, dėl pjovimo specifikos nepavyko gauti tolygaus pjūvio šiurkštumo. Didžiausias paviršiaus glotnumas (2.9 pav.) gautas pjūvio viršuje, mažiausias – apačioje [1]. Taip nutiko todėl, kad pjaunant vandens-abrazyvo čiurkšle, abrazyvo grūdelių greitis, kartu ir kinetinė energija buvo didžiausia prie pjovimo antgalio, t.y. viršutiniame pjaunamo ruošinio sluoksnyje. Toliau, abrazyvo dalelės, judėdamos gilyn į ruošinį, praranda greitį, kartu ir savo kinetinę energiją. Pjūvio vaizdą, prie skirtingų pjovimo greičių, matome 2.10 pav.:

2.9 pav. Paviršiaus šiurkštumo priklausomybė nuo darbinės pastūmos

2.10 pav. Vandens-abrazyvo čiurkšle atpjauto paviršiaus kokybė
2.4. Kietlydiniai ir jų savybės

Kietlydiniai - metalų karbidų ar karbonitridų ir rišančiosios medžiagos (matricos) mišinys. Jie yra labai kieti (85...92 HRA) ir atsparūs dilimui lydiniai, kurie neminkštėja įkaitę iki 800...1000°C temperatūros. Dėl šių savybių kietlydiniai naudojami įvairiose srityse: kalnakasybos ir rūdos perdirbimo įrengimuose, matavimo prietaisuose, guolių gamyboje. Tačiau, pagrindinė jų pritaikymo sritis yra įvairių konstrukcinių medžiagų apdirbimo įrankiai. Kietlydinių savybėms didelės įtakos turi jų mikrostruktūra, kuri priklauso nuo daugelio veiksnių: cheminės sudėties, karbidų dalelių dydžio, formos ir pasiskirstymo; karbidų ištirpimo laipsnio; anglies kiekio; sudėties ir struktūros nevienodumo dėl difuzijos ir segregacijos, gamybos būdo.

Pagal gamybos būdą, kietlydiniai skirstomi į liejamuosius ir metalo-keraminius (miltelinius). Liejamieji - lydomi iš volframo, chromo karbidų su kobalto ar nikelio milteliais ir daugiausiai naudojami įrankių ir stipriai dylantiems mašinų dalių paviršiams apvirinti.
Metalo-keraminius kietlydinius galima suskirstyti į volframinius ir bevolframius. Volframiniai kietlydiniai gaunami vandenilio aplinkoje 1400 - 1500°C temperatūroje sukepinant supresuotus, dažniausiai volframo, titano bei tantalo karbidų miltelius su rišančiąją medžiaga -kobalto milteliais. Tokioje temperatūroje kobaltas lydosi ir stipriai suriša karbidus, sudarydamas tankią medžiagą( porėtumas nedidesnis kaip 2 %). Kiti karbidai (niobio, cirkonio, hafnio, chromo, vanadžio, molibdeno) naudojami rečiau. Kita rišančioji medžiaga - geležis arba nikelis, taip pat naudojama rečiau, nes juose ištirpsta daug volframo karbido (nikelyje iki 25%, geležyje iki 5%), todėl padidėja trapumas. Kobalte ištirpsta tik 1% volframo karbido. Šių kietlydinių savybės labai priklauso nuo karbidų ir kobalto santykio medžiagoje. Daugėjant kobalto, didėja kietlydinio atsparumas lenkimui, smūginei ir ciklinei apkrovai, bet mažėja kietumas bei atsparumas dilimui, ir temperatūra, kurioje pasireiškia adhezija.

Volframo karbido ir kobalto (WC/Co) kietlydiniai. Kuo smulkesni karbido grūdeliai ir kuo mažiau sudėtyje kobalto, tuo kietlydiniai kietesni ir atsparesni dilimui, bet mažesnis jų stiprumas ir atsparumas smūgiams. Pjovimo įrankiams naudojamo kietlydinio sudėtyje yra maždaug 2-15 % kobalto [15]. Kietlydiniai su didesniu kobalto kiekiu yra tąsesni, todėl labiau tinka rupiajam apdirbimui bei pjovimui su smūgiais. Jų atsparumas dilimui mažesnis, bet didesnis eksploatacinis stiprumas. Iš smulkiagrūdžių kietlydinių gaminami įrankiai labai sunkiomis sąlygomis apdirbti nerūdijančius, atsparius kaitrai bei didelio stiprumo plienus, taip
pat titano, nikelio, molibdeno lydinius. Kai karbidai yra labai smulkiagrūdžiai - gaminami smulkūs vientisiniai įrankiai. Optimalias kietlydinio savybes užtikrina kiek įmanoma mažesnis porėtumas, reguliarus grūdelių dydis ir artimas teoriniam anglies kiekis karbidų fazėje. Siekiant gauti smulkesnę struktūrą, kai kurie volframo karbidų kietlydiniai modifikuojami 0,5-3 % tantalo, niobio, chromo, vanadžio, titano, hafnio ar kitais karbidais [4].

Volframo ir titano karbidų (WC/TiC/Co) kietlydiniai. Volframo karbidas tirpsta titano karbide, todėl jei pastarojo medžiagoje yra pakankamai, struktūrą dažniausiai sudaro viena karbidinė fazė - kietasis tirpalas (Ti,W)C [15]. Pagrindinė titano karbido paskirtis - didinti kietlydinio šiluminį patvarumą nes jis daug atsparesnis aukštatemperatūrei difuzijai nei volframo karbidas, kuris difunduoja į apdirbamą medžiagą ir su ja sukimba, dėl to įrankio pjovimo briauna išplėšoma. Lyginant su volframo karbidų kietlydiniais, šiluminis patvarumas padidėja nuo 800°C iki 900...1000°C. Taip pat, jie yra kietesni ir atsparesni dilimui, tačiau mažesnio stiprumo ir didesnio trapumo, todėl mažiau atsparūs smūgiams. Kuo mažiau sudėtyje titano karbido, tuo kietlydiniai tąsesni ir stipresni, bet mažesnio šiluminio patvarumo.

Volframo, titano ir tantalo karbidų (WC/TiC/TaC/Co) kietlydiniai pagal mechanines savybes yra tarpiniai tarp WC ir WC/TiC grupių kietlydinių Jie stipresni ir tąsesni už volframo ir titano karbidų kietlydinius, bet mažesnis jų atsparumas dilimui ir šiluminis patvarumas.
Volframiniai kietlydiniai yra stipriausi ir atspariausi smūgiams, tačiau volframas brangus ir jo trūksta. Todėl gaminami ir bevolframiai kietlydiniai. Jų pagrindą sudaro titano karbidai ir karbonitridai, o rišamoji medžiaga - molibdenas ir nikelis. Kai rišamosios medžiagos yra iki 20 %, kietlydiniai būna kieti, didelio šiluminio patvarumo, nesukibantys su apdirbama medžiaga [3,17]. Tačiau jie žymiai trapesni ir ne tokie atsparūs smūgiams. Taip yra dėl to, kad kietos būsenos titano karbidas gerai tirpsta nikelyje, ir rišamosios fazės tąsumas yra nedidelis. Iš tokių kietlydinių gaminami įrankiai plienui ir ketui pjauti dideliu greičiu, nuimant nestoras drožles. Kai rišamosios medžiagos daug (30-70 %), kietlydiniai atsparūs oksidacijai, terminiams įtempimams, turi gerą atsparumą valkšnumui net 1000-1200°C temperatūroje. Todėl iš jų gaminami įrankiai, kurie turi būti atsparūs abrazyviniam dilimui aukštoje temperatūroje.

Kietlydinių savybės gali būti gerinamos įvairiais būdais. Kietlydinio plokštelių patvarumas ir ilgaamžiškumas 2-4 kartus padidinamas, padengus jas 5-10 mikrometrų storio aliuminio oksido ar titano junginių - karbido, nitrido, karbonitrido bei borido - dangomis. Dengiama 
termodifuziniu, vakuuminiu - plazminiu būdais arba įsotinant iš dujinių fazių. Vienas iš galimų būdų, padidinti kietlydinių kietumą ir atsparumą plyšių susidarymui, yra jų apdorojimas plazma. Atlikus mikrobandymus ir metalografinę analizę, nustatyta, kad po tokio apdorojimo, kietlydinių savybės pagerėja dėl karbido grūdelių susmulkėjimo, rišančiosios medžiagos dispersinio sukietėjimo ir suirimo energijos išsibarstymo [16].

Volframinių ir bevolframių kietlydinių savybės galima palyginti pagal straipsnyje [7] pateiktus eksperimentų rezultatus (2.11 ir 2.12 pav.). Eksperimentas buvo atliekamas su tokiais kietlydiniais: H15 - volframo karbido kietlydinis, turintis 15 % kobalto; T70/14 - 70 % titano karbido turintis kietlydinis, su rišančiąją medžiaga - austenitinės sandaros geležies ir 15 % nikelio lydiniu; T60/8 - 60 % titano karbido turintis kietlydinis, su rišančiąją medžiaga - martensitinės sandaros geležies ir 8 % nikelio lydiniu. 

2.11 pav. Kietlydinių nudilimo kontūras

2.12 pav. Kietlydinių nuovargio kreivės

Kaip matyti iš 11 pav., bevolframiai titano karbido kietlydiniai dilimui atsparesni už volframo karbido kietlydinius. Volframo karbido kietlydinio atsparumas nuovargiui (2.12 pav.), esant mažam ciklų skaičiui, didesnis, tačiau, didėjant ciklų skaičiui, mažėja sparčiau ir prie didelio (N = 107) ciklų skaičiaus šios abiejų grupių kietlydinių charakteristikos suvienodėja.
2.5. Technologinės deimantų savybės

Deimantai (2.13 pav.) savo abrazyvinėmis savybėmis žymiai pranoksta visas šiuo metu žinomas kietas medžiagas. Tokį pranašumą daugiausiai lemia trys deimantų fizikinės - techninės savybės:
· ypatingas kristalų kietumas;
· dideli paviršiniai įtempimai;
· didelis šilumos laidumas.

Pagal kokybinę Moso kietumo skalę deimantas priskiriamas aukščiausiajai dešimtajai klasei [14]. Vertinant kiekybiniais metodais, išmatuotas deimantų mikrokietumas siekia iki
100 GPa. Tokiam kietumui, iš šiuo metu naudojamų abrazyvinių medžiagų, prilygsta, o kai kuriais atvejais ir viršija, tiktai kubinio boro nitrido kietumas. Tačiau kitos fizinės - mechanininės deimantų savybės daug geresnės.

Mechaninio apdirbimo metu, įrankio darbinės dalies ir ruošinio kontakto zonoje dėl trinties išsiskiria didelis šilumos kiekis, kurio medžiagos šiluminiu laidumu, intensyviai dirbant, nuvesti nebespėjamą. Dėl perkaitinimo įrankių darbinė dalis intensyviai dyla ar netgi pažeidžiama, todėl pjovimo proceso metu į kontakto zoną paduodamas aušinimo skystis, turintis didelę šiluminę talpą. Deimantai, turintys labai gerą šilumos laidumą, užtikrina greitą šilumos nuvedimą iš darbo zonos. Pavyzdžiui, lyginant su kietlydiniais, jų šilumos laidumas yra daug didesnis, o santykinė šilumos talpa - 3 kartus didesnė. Didelis šilumos laidumas užtikrina ramų pjovimo režimą, nes lokaliniai terminiai įtempimai nežymūs.

Deimanto kristalų paviršiniai įtempimai yra nepaprastai dideli. Kristalo rombododekaedro riboje šių įtempimų reikšmė siekia 10 000 N/m ( kitų kietų kūnų ši reikšmė neviršija 400 N/m). Tokie, dideli paviršiniai įtempimai susilpnina apdirbamų ruošinių paviršiaus molekulių lauką, ir taip palengvinamas įrankio įsiskverbimas į medžiagą.

2.13 pav. Sintetinių deimantų grūdeliai
Dėl didelio deimantų kietumo ir atsparumo dilimui, galima dirbti dideliu greičiu, beveik neprarandant deimantų grūdelių. Geros deimantų technologinės savybės, apdorojant medžiagas, buvo pastebėtos seniai. Beveik prieš du tūkstančius metų Plinijus Vyresnysis savo veikale „ Gamtos istorijos" rašė apie jų pritaikymą raižant akmenį. Indijoje, Egipte, Graikijoje, Italijoje deimantais buvo pjaustomi ir graviruojami įvairūs brangakmeniai bei metalai. 
Ypatingai plačiai deimantiniai pjovimo įrankiai pradėti naudoti, įdiegiant pramonėje
kietlydinius ir kitas sunkiai apdirbamas medžiagas. Techninių deimantų poreikis žymiai pradėjo didėti nuo praėjusio šimtmečio 30 -jųjų metų. Šiuo metu deimantiniai įrankiai paplitę daugelyje pramonės sričių, o kai kuriose technologijose yra praktiškai nepamainomi. Prie tokių galima būtų priskirti puslaidininkių pjaustymą į plonas plokšteles, optinio ir techninio stiklo pjovimą ir kt.
2.6. Matavimo metodai

2.6.1 Kiekybinis metodas

Matuojant kiekybiniu metodu, dažniausiai gaunamas padidintas profilio vaizdas, pagal kurį nustatomi reikiami parametrai [5,17]. Šiuo metodu paviršiai gali būti tiriami dviem būdais: liečiant ir neliečiant. Liesdami paviršių matuoja profilografai ir profilometrai. Kai matuojama neliečiant, naudojamasi įvairiais fizikiniais reiškiniais, tačiau labiausiai paplitę optiniai prietaisai, matuojantys šviesos skerspjūvio ir šviesos interferencijos būdu.

Šviesos skerspjūvio būdas. Šiuo būdu veikia dvigubieji mikroskopai. Jie sudaryti iš projektuojančio mikroskopo, apšviečiančio matuojamąjį paviršių, ir matavimo mokroskopo, kuris projektuoja atsisspindėjusį nuo paviršiaus siaurą spindulių pluoštą į ekraną. Spindulių pluoštas, ateinantis nuo šviesos šaltinio per maždaug 0,1 mm pločio plyšį 3 (2.14 pav.) ir objektyvą 2, nukreipiamas į tiriamąjį paviršių kampu a. Atsispindėję nuo paviršiaus, spinduliai išsikreivina proporcingai paviršiaus šiurkštumui. Gautas atvaizdas objektyvu 5 suprojektuojamas į okuliaro 6 fokuso plokštumą.

2.14 pav. Matavimo šviesos skerspjūvio būdu schema
Nelygumo, kurio gylis H, šviesos skerspjūvis yra:

[image: image16.wmf].

                                                                                              (1)
Šviesos skerspjūvio dydis, okuliaro plokštumoje, b1 priklauso nuo mikroskopo objektyvo didinimo V:

b1=bV.




 (2)
Dydis b1  matuojamas okuliaro mikrometru, kurio padalos pasuktos kampu 

 - 45° ir taip įvertinamas dydis b2. Jeigu spindulių pluoštas krenta kampu a - 45°, tai:

(3)
Rpq - medžiagos santykio lygis, atitinkantis plokščių viršūnių ir įdubų regresijos linijų susikirtimą.

2.15 pav. Statistiniai parametrai, nustatyti naudojant atraminio santykio kreivę
2.6.2. Kokybinis metodas

Matuojant šiuo būdu, apie paviršiaus šiurkštumą sprendžiama ne nustatant konkrečius parametrus, o lyginant jį su šiurkštumo pavyzdžiais. Šiurkštumo pavyzdžiai - tai plieninės arba ketinės skirtingo šiurkštumo plokštelės, apdirbtos skirtingais būdais ir yra skirtingo šiurkštumo [5]. Tekintos, frezuotos, drožtos, plėstos plokštelės būna negrūdintos. Šlifuotos, poliruotos, trintos -grūdintos. Pavyzdžiai dažniausiai normuojami pagal parametrą Ra, kurio vertė užrašoma nedarbiniame paviršiuje. Leistinos nuokrypos nuo nominalios vertės - nedaugiau 15 %. Kitų tradicinių parametrų reikšmės pateikiamos dokumentacijoje ir yra tiktai informacinio pobūdžio. Plokštelių matmenys priklauso nuo paviršiaus šiurkštumo: 30x20 mm, kai Ra < 6,3 ųm; kai Ra > 6,3 um, didesnysis matmuo turi būti nemažiau 40 mm [16]. Pavyzdžiai grupuojami į rinkinius, skirtus tam tikro tipo detalių šiurkštumui įvertinti. Kartais tokiam šiurkštumo įvertinimui naudojamos ir pavyzdinės detalės, kurių paviršius prieš tai išmatuojamas matavimo prietaisais. Palyginimui parenkamas pavyzdys, pagamintas tokiu pat būdu iš tokios pat medžiagos. Lyginama vizualiai arba braukiant nagu statmenai apdirbimo krypčiai. Tokiu būdu galima nustatyti iki Ra 1 - 0,1 um šiurkštumą. Pakankamai tiksliai iki Ra 0,032 um šiurkštumą galima nustatyti palyginamuoju mikroskopu, kuriuo vienu metu stebimi ir lyginami matuojamasis ir pavyzdinis paviršiai, padidinti iki 200 kartų. Šis metodas yra subjektyvus, - jo tikslumas stipriai priklauso nuo matuojančio žmogaus kvalifikacijos.

Profilografai - profilometrai. Šiais prietaisais (2.16 ir 2.17 pav.) šiurkštumas nustatomas pagal jutiklio (adatos), kurios smaigalys remiasi į matuojamąjį paviršių ir juo slenka, svyravimą. Jutiklio svyravimai įvairiais keitikliais (pjezoelektriniais, induktyviaisiais ir kt.) paverčiami elektriniu signalu, kuris sustiprinamas ir perduodamas į registravimo ar skaičiavimo įtaisus. Tokie prietaisai vadinami profilografais. Mikroprocesoriniai įrenginiai gali automatiškai įvertinti matavimo rezultatus, pateikti profilogramas ir skaitines parametrų vertes. Filtrais iš profilogramų pašalinamos tam tikro dažnio harmoninės dedamosios, taip eliminuojant detalės formos paklaidas, banguotumą, pastatymo netikslumus.

Gaminami prietaisai, turintys tokius funkcinius rodiklius: nelygumų profilogramos didinimas iki 100 000 kartų; registruojami nelygumai nuo 0,02 iki 250 um; adatų smaigalio suapvalinimo spindulys 0,01 + 0,0025 mm arba 0,02 + 0,002 mm; matavimo jėga ne didesnė kaip 0,1 N; adatos traukimo greitis 0,06; 6 arba 60 mm/min; sistemingoji paklaida siekia iki 2,5 %, matavimo neapibrėžtis 0,6 %.

2.16 pav. Profilografo schema: 1 ​– matavimo keitiklis; 2 – adata; 3 – kreipiančioji; 4 – detalė;

5 – slankiklis; 6 – stiprintuvas; 7 – skaičiuoklis; 8 – rodomasis įtaisas; 9 – filtras;

10 – registravimo įtaisas; 11 – korpusas

2.17 pav. Profilografas
Jei profilogramos neužrašomos, o pateikiamos tik skaitinės parametro vertės, prietaisas dirba profilometro režimu. Gamyboje plačiai naudojami maži mobilūs profilometrai ir profilometrai – profiiografai. Juos galima atnešti prie matuojamojo objekto ir uždėti ant bet kurioje erdvinėje padėtyje esančio paviršiaus. Tokių prietaisų matavimo galimybės ne mažesnės nei stacionariųjų. 
Matuojant kreivų paviršių šiurkštumą (pavyzdžiui, sferos, krumplio), matavimo adatai suteikiamas judesys, kurio trajektorija atitinka nominalųjį profilį. Tai padaroma įvairiais būdais, pavyzdžiui matavimo keitiklis pakabinamas šarnyriškai slankiklio atžvilgiu ir papildoma atrama atremiamas į tokios pat formos paviršių. Jei matuojamas vidinės sferos, cilindro ar kito sukimosi, iš šios formulės, gaunama tokia nelygumų aukščio išraiška: 

(4)
Tokiais mikroskopais matuojamas iki Ra 0,032 μm šiurkštumas. Santykinė matavimo paklaida, mažėjant šiurkštumui padidėja nuo 2 iki 24 %.
2.7. Uždavinio formulavimas
Vienas iš našiausių būdų pjaustant ypač kietas medžiagas, tokias kaip pavienius safyrai, silicio karbido, kubinio boro nitrido kristalai ir kitas, yra pjovimas diskais su vidine deimantine  pjovimo briauna. Tokio disko storis  yra labai mažas (nuo 0,20 mm), pjūvis yra siauras,lyginant su kitais pjovimo būdais (2.18 pav.). Dėl šios priežasties pasirinkau tirti šį pjovimo būdą.
[image: image23.emf]
2.18 pav. Pjovimo išeigos pjaustant skirtingais įrankiais

Pasirinkus pjovimo vidine deimantinio disko briauna būdą, susiduriama su šiomis problemomis, kurias reikėtų spręsti:
· pjovimas vidine disko briauna taikomas kristalų, silicio oksido, safyro pjaustymui. Atsižvelgiant i medžiagų savybes, šis būdas galėtų tikti ir kietlydinių pjaustymui.
· mokslinių publikacijų ir kitos informacijos apie šį pjovimo būdą praktiškai nėra.

· technologinių režimų bibliotekos, pjaunant šiuo būdu kietas medžiagas, praktiškai nėra. Dėl šios priežasties reikia atlikti tyrimus, kaupti ir sisteminti pjovimo režimų duomenis.
3. PJOVIMO REŽIMŲ TYRIMO EKSPERIMENTINĖ DALIS
3.1. Tyrimų stendas
Tiriamojo darbo metu reikiamas operacijas atlikau deimantinio pjovimo staklėmis „Almaz-4“ (3.1 pav.).

3.1 pav. Staklių „Almaz-4“ bendras vaizdas
Šių staklių, su vidine deimantinio disko pjaunančiąja briauna, kinematinė schema pateikta 3.2 pav.

3.2 pav. Staklių „Almaz-4“ kinematinė schema: 1 – eigos reguliatorius; 2 – viršutinis suportas; 3 – apsauginis korpusas ir apatinis suportas; 4 – laikiklis; 5 – vamzdelis aušinimo skysčiui tiekti; 6 – aušinimo skystis; 7 – ruošinys; 8 – deimantinis diskas; 9 – sukimosi būgnas; 10 – anga aušinimo skysčiui išbėgti; 11 – radialiniai atraminiai guoliai; 12 – sukimosi ašis; 13 – diržinė pavara; 14 – variklis; 15 – filtras; 16 – tepalo skirstytuvas; 17 – slėgio reguliatorius; 18 – manometras; 19 – elektromagnetinis eigos vožtuvas; 20 – tepalo bakeliai; 21 – atbulinis vožtuvas; 22 – greičio reguliatorius; 23 – filtras; 24 – elektromagnetinis vožtuvas; 25 – hidrocilindras
Suklys 12 turi savarankišką jungtį su nuolatinės srovės varikliu per diržinę pavarą 14. Sūklio velenas yra įtvirtintas labai tiksliai radialiniais atraminiais guoliais, kurie reguliuojami atitinkamais varžtais. 


 Ant suklio galo tvirtinamas sukimosi būgnas 9, prie kurio atitinkamai tvirtinamas deimantinis diskas 8. Ruošinys 7 tvirtinamas laikiklyje 4 ir pjaunant aušinamas tepimo-aušinimo skysčiu, tiekiamu vamzdeliu 5 .


Viršutinis 2 ir apatinis 3 suportai atlieka išilginę ir skersinę ruošinio 7 pastūmą su hidrocilindru 25, kuris turi reguliatorių 22  ir eigos raguliatorių 19. Derinant įrenginį, keičiant daviklių padėtį, reguliuojama pastūmos kryptis 19. 


Hidrocilindras 25 veikia pneumatinėje-hidraulinėje sistemoje, susidedančioje iš filtrų 15 ir 23, tepalo skirstytuvo 16, slėgio reguliatoriaus 17, manometro 28, elektromagnetinių vožtuvų 19, tepalo bakelių 20, atbulinių vožtuvų 21, greičio reguliatoriaus 22 ir vamzdelių.


Staklės turi du darbo režimus: derinimo ir vienkartinės eigos. Režimai reguliuojami ant valdymo pulto. Priklausomai nuo pasirinkto režimo suveikia skirtingi galiniai išjungikliai.
3.2. Pjovimo disko įtvirtinimo metodika

Praktikoje disko įveržimas vykdomas įvairiais būdais (hidrauliniu, mechaniniu ir kt.). 
Deimantinis diskas tvirtinamas prie būgno, įdedant jį tarp žiedų su sferiniais paviršiais. Žiedai sutvirtinami varžtais. Siekiant išvengt disko skilimo tarp būgno ir žiedų dedama tarpinė iš tekstolito.
Priveržtas deimantinis diskas turi daug geometrinės formos trūkumų: nelygi plokštuma (išlenkimas iki 30 mkm), pjaunančios briaunos ašinis mušimas, pjaunamoji briauna elipsės formos ir kt.. Visi šie trūkumai labiau matomi didinant disko skersmenį. Tai turi didelės įtakos pjovimo kokybei.

Diskas tvirtinamas varžtais suklio gale, kurio apsisukimo skaičius nuo 3 iki 5 tūkst. aps/min., prie būgno (3.3 pav.) žiedais, turinčiais sferinį iškilimą, kurie ir duoda pirminį disko
 įveržimą. Galutinį disko įveržimą prie būgno 1. su varžtais 6,  žiedais 5 ir 3 diskas 4 prispaudžiamas prie būgno. Tarp žiedų ir būgno auselių 2 įmontuojamos reguliuojančios tarpinės, kurios neleidžia judėti žiedams ir apsaugo diską nuo trūkimo dėl didelio įveržimo. Tolygus disko įveržimas vykdomas veržiant paeiliui varžtus.

3.3 pav. Disko tvirtinimas: 1 – sukimosi būgnas; 2 – tvirtinimo auselės; 3 ir 5 – žiedai; 4 – pjovimo diskas; 6 – tvirtinimo varžtai 
Deimantinio disko centravimo metodika. Didelę įtaką atpjautos medžiagos kokybei turi tikslus disko centravimas (3.4 pav.), nes kreivai įveržus diską,  pjaustant atsiranda mušimas, kuris turi neigiamos įtakos medžiagos paviršiaus kokybei.

3.4 pav. Įrenginys, skirtas deimantiniam diskui su vidine
pjaunančiąja briauna centruoti: 1, 2 – apatinis ir viršutinis žiedai; 3 – centravimo įvorė; 4 – deimantinis diskas; 5 – pagrindas
Deimantinių diskų centravimas atliekamas specialiu įrenginiu [14]. Tam tikslui nuo būgno nuimami viršutiniai ir apatiniai žiedai ir dedami ant pagrindo 5, prieš tai įdedant tarp jų deimantinį diską 4. Ant  centravimo įvorės ir žiedų kraštuose užveržiami varžtai.
3.3. Pjovimo technologija ir metodika
Šiame tyrime pjovimo įrankis - deimantinis diskas su vidine pjovimo briauna, kurio deimantų grūdėtumas 60/40. Deimantinis sluoksnis suformuojamas nusodinant elektrocheminiu būdu ant aukštos kokybės nerūdijančio plieno. Dažniausiai naudojami diskai, kurių priekinė pjovimo briauna susideda iš didesnio deimantų grūdėtumo, o šonų grūdėtumas mažesnis, kas leidžia sumažinti apdirbamo paviršiaus šiurkštumą.  Tyrimo metu pjaunamos medžiagos buvo volframinės ir bevolframinės kietlydinio plokštelės T14K8 ir KHT-16. Jos gaunamas krosnyse, apie 1500 °C temperatūroje, sukepinant reikalingas medžiagas pageidaujamose formose. T14K8 kietlydinių kietumas yra apie 91HRA, atsparumas lenkimui apie 1250 MPa. KHT-16 kietumas yra apie 95HRA, atsparumas lenkimui apie 810 MPa.

Pjovimo operacija buvo atliekama pjovimo staklėmis „Almaz-4“. Pjovimo metu, naudojant pneumatinę-hidraulinę mikropastūmos mechanizmą, ruošinys slenka išilgai pjovimo disko paviršiumi ir tuo pačiu yra purškiamas į pjovimo zoną tepimo-aušinimo skystis (3.5 pav.). Tepimo-aušinimo skystis aušina kontakto zoną, stabdo pjaunamo ruošinio vidinės mikrostruktūros pokyčius, galinčius atsirasti dėl didelių temperatūros pokyčių [2]. Taip pat iš pjovimo zonos išplauna susidariusias drožles.

3.5 pav. Pjovimo zonos vaizdas
Disko pagrindas gaminamas iš aukštos kokybės nerūdijančio plieno su molibdeno, vanadžio arba titano priedais.

 Deimantinis sluoksnis ant disko formuojamas nusodinant elektrocheminiu būdu deimantinius grūdelius. Kaip metalas – rišiklis gali būti nikelis, kobaltas, chromas, varis, alavas, geležis.


Paprastai, dengiat diskus, naudojami didelio tvirtumo natūralūs ir sintetiniai deimantai, kurių grūdėtumas 60–80 mkm. Tinkamas grūdėtumo pasirinkimas lemia našumą ir paviršiaus kokybę. Kuo didesnis deimanto grūdėtumas, tuo didesnis paviršiaus šiurkštumas, pvz.: jeigu deimanto grūdelius padidintume nuo 60/40 iki 125/100, tai šiurkštumas pasikeis apie 1,7 karto.

Disko pagrindo kietumas yra labai svarbus faktorius, kuris turi įtakos ruošinio pjovimo tikslumui ir kokybei. Jo tvirtumas proporcingas disko įveržimui ir jo storiui.

I=P/F , čia I – tvirtumas; P – normaliniai įtempimai; F – ašiniai poslinkiai.
 Dažniausiai pasitaikančios diskų tvirtumo reikšmės yra 3-5x10 N/m. Stiprus disko įveržimas turi įtakos disko susidėvėjimui ir pjovimo tikslumui.

Maksimalus disko greitis ribojamas dėl vibracijos temperatūros pjovimo zonoje.

Pjovimo režimai parenkami pagal ruošinio medžiagą, jo matmenis ir atpjaunamos medžiagos storį. Pjovimo procesui charakteringa medžiagos abrazyvinė schema ir nevientisas kontaktas tarp disko ir ruošinio, tai sukelia netolygų pjovimą (mušimą). 
Didinant pjovimo greitį didėja nupjautos medžiagos paviršiaus kokybė ir padidėja apdirbimo tikslumas. Paaiškinama tuo, kad sumažėja pjovimo jėgos, tuo pačiu sumažėja disko deformacijos ir atpjaunamos medžiagos nelygiagretumas, bet padidėjus špindelio apsisukimams daugiau nei  5000 aps/min atsiranda staklių vibracija ir padidėja temperatūra pjovimo zonoje, o tai turi neigiamos įtakos apdirbimo kokybei. Pjaunant su didele pastūma sumažėja pjovimo kokybė ir galimas disko įlinkimas arba jo trūkimas.


Aušinimo skystis pašalina drožles iš pjovimo zonos, taip pat aušina diską ir ruošinį. Kaip aušinimo skystis naudojamas vanduo su emulsiniais priedais. Geriausias aušinimo būdas pilant vandenį iš viršaus ant pjovimo briaunos. Aušinimo skysčio išeiga 2,5–4 l/min.


Tinkamas deimantinio disko įtvirtinimas ir pjovimo režimų parinkimas leidžia gauti atpjaunamos medžiagos paviršių be įskilimų ir subraižymų.

3.6 pav. Pjovimo schema: 1 – sukimosi būgnas; 2 – deimantinis pjovimo diskas; 3 – laikiklis; 4 – ruošinys

Pjovimas su disko deimantine vidine  briauna vyksta šiuo būdu (3.6 pav.): diskas 2 tvirtinamas ant sukimosi būgno radialine kryptimi. Tai suteikia jam didesnį tvirtumą. Ruošinys 4 pritvirtintas laikiklyje 3 ir yra pjaunamas vidine disko briauna, besisukančia apie būgno ašį. Atpjautos medžiagos krenta į ertmę būgno viduje. 


Pjovimo metu atsiranda šilumos kiekiai. Įprastas disko sukimosi greitis pjaustant kietas medžiagas yra 3000–4800 aps/min, todėl diskas nuolat aušinamas aušinimo skysčiu. 
3.4. Tyrimo rezultatai
Atliekant  bandymą, buvo pjaunamos dviejų rūšių kietlydinio plokštelės T14K8 ir KHT-20.  Šie ruošiniai, turintys skirtingą rišamosios medžiagos kiekį, turi ir skirtingą kietumą, atsparumą lenkimui ir trapumą. Bandymus atlikome, pjaudami kietlydinius, naudodami skirtingą darbinės pastūmos greitį S ir skirtingą pjovimo greitį. Siekiant įvertinti atpjautos medžiagos paviršiaus kokybę buvo įvertinamas paviršiaus šiurkštumas, o būtent matuojamas paviršiaus vidutinio aritmetinio profilio nuokrypis Ra. Šis parametras buvo matuojamas profilometru „Talysurf 4“ (firmos „Taylor(Hobson“). Buvo matuojamas 4-ių atpjautų ruošinių šiurkštumas, toliau nustatomas aritmetinis vidurkis Ra kiekvienai pastūmos reikšmei.
Darbinė pastūma. Atliekant darbinės pastūmos įtakos tyrimą apdirbamo paviršiaus kokybei, pjaunant T14K8 ir KHT-16 kietlydinius, pjovimo disko sukimosi greitis buvo pastovus 4100 aps/min, o darbinės pastūmos greitis S buvo didinamas. Atpjovęs keturis kartus kiekvieną ruošinį, gavau šiuos šiurkštumo parametrus, pateiktus 3.1 lentelėje.

Kaip matome iš 3.7 ir 3.8 pav., paviršiaus šiurkštumas augo didėjant darbinei pastūmai. Tai atsitiko todėl, kad greičiau judant ruošiniui-mažesnis kiekis, ant disko esančių deimantinių grūdelių praėjo pro tą patį pjaunamos medžiagos plotą. Dėl šios priežasties mažiau įvyko šlifuojančių deimantinių abrazyvo grūdelių briaunų  kontaktų su apdirbama medžiaga, tai ir lėmė paviršiaus šiurkštumo augimą. 
	3.1 lentelė. Pjovimo parametrai, didinant darbinę pastūmą

	Pjaunama medžiaga: T14K8 (15x15x5)

	Pjūvio nr.
	Disko sukimosi greitis, aps/min
	Pastūma S, mm/min
	Pjovimo greitis v, m/min
	Šiurkštumas, (Ra)

	1
	4100
	1,39
	1280
	0,11

	2
	
	2,75
	
	0,15

	3
	
	4,24
	
	0,21

	4
	
	5,23
	
	0,33

	Pjaunama medžiaga: KHT-16 (12,6x12,6x5)

	1
	4100
	1,39
	1280
	0,18

	2
	
	2,75
	
	0,26

	3
	
	4,24
	
	0,31

	4
	
	5,23
	
	0,38

3.7 pav. Pastūmos įtaka T14K8 kietlydinio paviršiaus šiurkštumui

3.8 pav. Pastūmos įtaka KHT-16 kietlydinio paviršiaus šiurkštumui

Aproksimavus rezultatus buvo nustatytos empirinės formulės – 2-os eilės polinomai, kurie atrodo taip:

            Ra = 0,0153s2 - 0,0471s + 0,1504



  (5)                    
Ra = 0,0007s2 + 0,0453s + 0,1195             


  (6)

čia: Ra – vidutinis aritmetinis profilio nuokrypis, (m; s – disko pastūmos greitis, mm/min. 
Formulė 1 gauta kietlydiniui T14K8, o formulė 2 – KHT–16. Abi formulės užtikrina aukštą aproksimacijos tikslumą – determinacijos koeficientas yra labai artimas 1 ir sudaro 0,9818 ir 0,9838 atitinkamai. 

Pjaunant ruošinį ir esant mažesniam pjovimo disko sukimosi greičiui (mažiau nei 3500 aps/min), diskas nespėjo pjauti. Dėl to atsirado pjaunančiosios briaunos įlinkimas ir diskas buvo nebetinkamas tolimesnei eksploatacijai (3.9 pav.).

3.9 pav. Disko pjaunančiosios briaunos įlinkimas
Taigi, didinant darbinės pastūmos greitį, kartu padidėja ir pjovimo jėgos Pz ir Py (3.10 pav.). Tai skatina disko deformacijas, didesnį šilumos kiekio išsiskyrimą kontakto zonoje ir mažesnį apdirbimo tikslumą.

3.10 pav. Pjovimo metu veikiančios jėgos
Pjovimo greitis. Tęsdamas bandymus, ruošinį pjoviau vienoda darbine pastūma 2,63 mm/min. Pjovimo greitis buvo didinamas nuo 1,13 iki 1,60 m/min., atsižvelgiant į tai, kad esant daugiau nei 5300 aps/min disko sukimosi greičiui, paviršiaus kokybė ir pjovimo sąlygos pablogėtų dėl staklių vibracijos. Keturis kartus atpjovęs kiekvieną ruošinį, gavau šiuos šiurkštumo parametrus, pateiktus 3.2 lentelėje ir 3.13, 3.14 paveiksluose. Pjaunant T14K8 markės kietlydinio plokšteles ir didėjant pjovimo greičiui nuo 1130 iki 1600 m/min. atpjauto paviršiaus vidutinis aritmetinis profilio nuokrypis Ra sumažėjo nuo 0,39 iki 0,12 (m, tai yra, 3,25 kartus. Pjaunant KHT-16 plokšteles ir didėjant pjovimo greičiui, Ra mažėjo nuo 0,18 iki 0,09 (m, tai yra, 2 kartus.
Kaip matome pateiktuose grafikuose (3.11 ir 3.12 pav.), paviršiaus šiurkštumas mažėjo didėjant pjovimo greičiui. Tai atsitiko todėl, kad pjaunant didesnis kiekis ant disko esančių deimantinių grūdelių praėjo pro tą patį pjaunamos medžiagos plotą. Taip pat pjovimo jėgos dedamosios Pz ir Py , esant tokioms darbo sąlygoms, buvo mažesnės. Tai lėmė geresnes pjovimo savybes, tikslumą. 

Aproksimavus rezultatus buvo nustatytos empirinės formulės – 2-os eilės polinomai, kurie atrodo taip:

            Ra = 1E-06v2 - 0,0038v + 3,1618



  (7)                    

Ra = 2E-07v2 - 0,0008v + 0,8008



  (8)

čia: Ra – vidutinis aritmetinis profilio nuokrypis, (m; v – pjovimo greitis, m/min. 

Formulė 1 gauta kietlydiniui T14K8, o formulė 2 – KHT–16. Abi formulės užtikrina aukštą aproksimacijos tikslumą – determinacijos koeficientas yra labai artimas 1 ir sudaro 0,998 ir 0,9999 atitinkamai. 

	3.2 lentelė. Pjovimo parametrai, didinant pjovimo greitį

	Pjaunama medžiaga: T14K8 (15x15x5)

	Pjūvio nr.
	Disko sukimosi greitis, aps/min
	Pastūma S, mm/min
	Pjovimo greitis v, m/min
	Šiurkštumas, (Ra)

	1
	3600
	2,63
	1130
	0,39

	2
	4100
	
	1280
	0,24

	3
	4600
	
	1440
	0,16

	4
	5100
	
	1600
	0,12

	Pjaunama medžiaga: KHT-16 (12,6x12,6x5)

	1
	3600
	2,63
	1130
	0,18

	2
	4100
	
	1280
	0,14

	3
	4600
	
	1440
	0,11

	4
	5100
	
	1600
	0,09

3.11 pav. Pjovimo greičio įtaka T14K8 kietlydinio paviršiaus šiurkštumui

3.12 pav. Pjovimo greičio įtaka KHT-16 kietlydinio paviršiaus šiurkštumui
Atpjovus keletą volframo kietlydinio ruošinių, šiurkštumas turėjo polinkį didėti sparčiau nei tolygiai. Pjaunant bevolframį kietlydinį, šiurkštumas, didėjant pastūmai arba pjovimo greičiui, augo beveik tolygiai. Bevolframiai kietlydiniai yra gerokai trapesni ir jų atsparumas lenkimui yra beveik dvigubai mažesnis už volframinio kietlydinio. Tokio reiškinio priežastimi gali būti  disko šoninio deimantinio sluoksnio užsivėlimas volframo kietlydinio rišamąja medžiaga – kobaltu. 
Tai vaizdžiai matyti (3.13 pav.) parodytoje disko briaunoje, po vienodo volframo kietlydinio T14K8 pjovimų skaičiaus. Iš to galime spręsti, kad pjovimas yra efektyvesnis pjaunant kietesnes ir trapesnes medžiagas. Spėjama, kad rezultatai galėtų būti ir geresni pjaunant kietlydinius, turinčius mažiau kobalto (pavyzdžiui, 2 %) savo sudėtyje, tačiau tai jau tolimesnių tyrimų objektas. 

3.13 pav. Disko apsivėlimas pjaunant volframinį T14K8 kietlydinį

IŠVADOS
Atlikdamas šį darbą, tyriau itin kietų medžiagų pjovimo galimybes deimantiniais įrankiais. Tyrimo metu atlikau volframinių ir nevolframinių kietlydinių T14K8 ir KHT-16 pjovimą vidine deimantinio disko briauna, pasinaudodamas staklėmis „Almaz-4“. Apžvelgęs pjovimo sąlygas, pjovimo režimų įtaką atpjauto ruošinio paviršiaus kokybei, nustačiau optimalius pjovimo režimus pjaustant labai kietas medžiagas. Atsižvelgdamas į gautus rezultatus, priėjau prie šių išvadų:

· Didinant darbinę pastūmą – didėja apdirbamo paviršiaus šiurkštumas. Pjaunant volframinius kietlydinius numatytais režimais, vidutinis aritmetinis paviršiaus profilio nuokrypis Ra augo nuo 0,11 iki 0,33 μm. Pjaunant nevolframinius kietlydinius, šiurkštumas Ra augo nuo 0,18 iki 0,38 μm.
· Didinant pjovimo greitį – kartu didėja pjaunamo paviršiaus kokybė. Pjaunant volframinius kietlydinius numatytais režimais, vidutinis aritmetinis paviršiaus profilio nuokrypis Ra mažėjo nuo 0,39 iki 0,12 μm. Pjaunant nevolframinius kietlydinius, šiurkštumas Ra mažėjo nuo 0,18 iki 0,09 μm.

· Mažiausias vidutinio aritmetinio paviršiaus profilio nuokrypio Ra pokytis vyko pjaunant bevolframį kietlydinį KHT–16.

· Pjaunant volframinius kietlydinius, paviršiaus šiurkštumas turėjo polinkį augti labiau nei pjaunant nevolframinius. Netolygus šiurkštumo augimas, pjaunant volframinius kietlydinius, susijęs su pjovimo disko deimantinio sluoksnio užsivėlimu pjaunamo ruošinio rišančiąja medžiaga.
· Geriausios pjovimo sąlygos yra pjaunant kietesnes ir trapesnes, lenkimui mažiau atsparias medžiagas.

Anotacija

This work reviews the cutting conditions, feed and cutting velocity influence on the surface quality, cutting wolfram (T14K8) and non-wolfram (KHT-16) carbides by internal cutting disk diamond edge. These materials are very hard and can not be easily cut by conventional methods. Cutting was carried out using diamond disks with inner cutting edge machine tools, the model "Almaz-4". The study was used in diamond disc with a grain 60/40. During the investigation, it was obtained that increasing the feed rate, increases the surface roughness too. Accordingly, the surface roughness increases by reducing the cutting speed. Too high feed may affect cutting edge deformation or breaking the disc itself. It is obtained that the cutting and bending hard resistant material - results in higher roughness growth than cutting less resistant to bending, fragile materials.

